Oficialusis leidinys L 080 , 23/03/1989 p. 0021 - 0023

specialusis leidimas suomių kalba: skyrius 2 tomas 7 p. 0024

specialusis leidimas švedų kalba: skyrius 2 tomas 7 p. 0024



Komisijos reglamentas (EEB) Nr. 736/89 1989 m. kovo 16 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 20/89 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi Nomenklatūros komitetas nepareiškė nuomonės iki jo pirmininko nustatytos datos, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. kovo 16 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 4, 1989 1 6, p. 19. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | (1) | (2) | (3) | +++++ TIFF +++++ 1.Lengvas laisvas megztas drabužis (100 % medvilnės), kurio vidutinis linijinis tankis viena kryptimi yra 10 kilpų centimetre arba didesnis, skirtas viršutinei kūno daliai uždengti ir siekiantis žemiau juosmens. Jis turi apvalią iškirptę be apykaklės, kuri priekyje iš dalies susagstoma sagomis kairę pusę užmetus ant dešinės, laisvas trumpas rankoves, kurių galai yra apsiūti. Drabužio apačia, kuri irgi yra apsiūta, kiekviename šone turi maždaug 6 centimetrų skeltukus. Prie iškirptės yra prisiūta megzto audinio juosta. Nugaroje yra pusiau apvalus intarpas, prasidedantis nuo iškirptės. (Žr. nuotrauką Nr. 395) | 61051000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 4 teisinę pastabą bei KN kodų 6105 ir 61051000 tekstus. | +++++ TIFF +++++ 2.Laisvas megztas arba nertas drabužis (100 % medvilnės), kurio vidutinis linijinis tankis viena kryptimi yra 10 kilpų centimetre arba didesnis, skirtas viršutinei kūno daliai uždengti ir siekiantis žemiau juosmens. Jis turi apvalią iškirptę be apykaklės, kuri priekyje iš dalies susagstoma sagomis dešinę pusę užmetus ant kairės, ir ilgas rankoves. Drabužio apačia, iškirptė ir rankovių galai yra apsiūti. (Žr. nuotrauką Nr. 394) | 61061000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 4 teisinę pastabą bei KN kodų 6106 ir 61061000 tekstus. Taip pat žr. KN kodo 6106 aiškinamąją pastabą dėl marškinių ir marškinių palaidinukių. | +++++ TIFF +++++ 3.Lengvas laisvas megztas madingo modelio drabužis (100 % medvilnės), kurio vidutinis linijinis tankis viena kryptimi yra 10 kilpų centimetre arba didesnis, skirtas viršutinei kūno daliai uždengti ir siekiantis žemiau juosmens. Jis turi laisvą iškirptę be apykaklės, kuri priekyje iš dalies susagstoma sagomis dešinę pusę užmetus ant kairės. Drabužis yra berankovis, prie iškirptės ir prakarpų rankoms yra prisiūto megzto audinio, o apačia yra apsiūta. (Žr. nuotrauką Nr. 396) | 61061000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 4 teisinę pastabą bei KN kodų 6106 ir 61061000 tekstus. Taip pat žr. KN kodo 6106 aiškinamąją pastabą dėl marškinių ir marškinių palaidinukių. | --------------------------------------------------